РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 15

от заседание на комисия ”Управление на собствеността”
към Пленума на Висшия съдебен съвет, проведено на 09.05.2018 г.

Днес, 09.05.2018 г., сряда, от 10,15 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Боян Новански
                                                                                      Огнян Дамянов

	ОТСЪСТВА: Пламена Цветанова.

           От администрацията на ВСС присъстват: инж. Дениза Павлова –началник на отдел „Инвестиции и строителство”, Мая Атанасова – главен експерт – юрисконсулт в дирекция „Правна” и Владимир Димитров – и.д. началник отдел „Управление на собствеността”, дирекция „Управление на собствеността на съдебната власт”.

І. Инвестиционна дейност:

1. ОТНОСНО: Доклад от инж. Надежда Стоянова – главен експерт  в отдел „Инвестиции и строителство“ относно оспорване на начислена неустойка в размер на 2 322,00 лв., съгласно Договор № 93-00-235/24.04.02015 г. и констативни протоколи от 27.11.2015 г. и 04.12.2015 г. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА доклада на инж. Надежда Стоянова - главен експерт  в отдел „Инвестиции и строителство“.

1.2. ПОТВЪРЖДАВА начислената неустойка в размер на 2 322,00 лв. с включено ДДС, за забава и неизпълнение на задълженията съгласно чл. 14, ал. 2 от Договор № 93-00-235/24.04.02015 г., сключен между Министерство на правосъдието и „Мултиплекс инженеринг“ ЕООД, с предмет „Упражняване на строителен надзор, инвеститорски контрол и контрол по безопасност и здраве в процеса на строителство, както и съставяне на технически паспорт за строеж „Изграждане пристройка на топла връзка между обособени части на първия етаж, вътрешно преустройство и ремонт на част от съществуващата сграда за нуждите на Административен съд – Видин“.  
1.3. Изпраща по компетентност и за  последващи действия на Комисия „Бюджет и финанси“ и Комисия по правни и институционални въпроси към Пленума на Висшия съдебен съвет.

2. ОТНОСНО: Писмо от председателя на Районен съд гр. Варна с вх. № ВСС-4183/12.02.2018 г. относно завишаване на утвърдените с решение по протокол №6/01.03.2018 г., т. 15 от заседание на Пленума на ВСС средства по §51-00 „Основен ремонт на ДМА“ за „Ремонт на фасади на сградата на Районен съд гр. Варна“ със сумата от 27 000 лева. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА за целесъобразно, неотложно и необходимо увеличаване на прогнозната стойност на обществена поръчка от одобрения график на планираните обществени поръчки приет с решение на Пленума на ВСС, протокол № 11/12.04.2018 г., под № 6, раздел III „Строителство/Инженеринг“ с допълнителни средства в размер на 27 000,00 лева с ДДС, по §51-00 „Основен ремонт на ДМА“ за „Ремонт на фасадата на сградата на Районен съд – Варна“. 
Планирана прогнозната стойност на поръчката от 150 000,00 лева без ДДС или 180 000,00 лева с ДДС се завишава до прогнозна стойност на поръчка 172 500,00 лева без ДДС или 207 000,00 лева с ДДС.
2.2. ИЗПРАЩА решението по т. 2.1. от настоящия протокол на Дирекция „Правна“, отдел „УКЦОП“, за корекция на прогнозната стойност на обществената поръчка. Обществената поръчка за „Ремонт на фасадата на сградата на Районен съд – Варна“ следва да бъде с прогнозната стойност на поръчката 172 500,00 лева без ДДС или 207 000,00 лева с ДДС.
2.3. ИЗПРАЩА решението по т. 2.1. от настоящия протокол на Комисия „Бюджет и финанси”, по компетентност.

3. ОТНОСНО: Писмо от административния ръководител на Административен съд гр. Благоевград, относно възлагане на оценка за съответствие на инвестиционен проект за основен ремонт и преустройство на сграда, находяща се в гр. Благоевград, ул. „Крали Марко“ № 2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	3.1. Извършването на разход в размер на 2100 лв. с вкл. ДДС за изготвяне на комплексен доклад за оценка на съответствието по чл.142, ал.6, т.2 от ЗУТ за обект: „Проектиране на основен ремонт и преустройство на сграда, находяща се в гр. Благоевград, ул. „Крали Марко“ № 2 за нуждите на Административен съд – Благоевград и Районна прокуратура – Благоевград“, е необходим и целесъобразен. Стойността на разхода е определена на база най-ниска цена, предложена от „Финес-Г“ ЕООД. Разходът  да се предвиди по параграф 51-00 „Основен ремонт на ДМА“.
	3.2. ИЗПРАЩА решението по т. 3 от настоящия протокол на Комисия „Бюджет и финанси“, за корекция на бюджета на Административен съд гр. Благоевград.

4. ОТНОСНО: Доклад от инж. Стоянка Георгиева – главен експерт в отдел „Инвестиции и строителство“ относно изработване на документация за възлагане на обществена поръчка за строително-монтажни работи за обект „Основен ремонт на вътрешна отоплителна инсталация в сградата на Районен съд гр. Лом, находяща се на пл. “Свобода“ № 8, гр. Лом“, писмо вх. рег. № ВСС-5587/19.04.2018 г. от председателя на Районен съд гр. Лом. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА за целесъобразно извършване на разход в размер на 1 700 лв. с вкл. ДДС за възлагане на услуга – изготвяне на документация за провеждане на обществена поръчка по чл. 20, ал. 3 от ЗОП с предмет: „Основен ремонт на вътрешна отоплителна инсталация в сградата на Районен съд гр.Лом, находяща се на пл. “Свобода“ № 8, гр. Лом“, вкл. участие на външен експерт за участие в комисията за избор на Изпълнител,
Разходът за извършване на услугата не е капиталов и следва да се предвиди по § 10 „Издръжка“.
4.2. ИЗПРАЩА решението по т. 4 от настоящия протокол на Комисия „Бюджет и финанси”, за съгласуване на разхода и корекция на бюджета на Районен съд гр. Лом.

-	Текущи и основни ремонти:

5. ОТНОСНО: Писмо от председателя на Специализиран наказателен съд с вх. № ВСС-3328/22.03.2018 г. с искане за отпускане на средства за авариен текущ ремонт на климатична инсталация в деловодствата на Апелативен специализиран наказателен съд, Специализиран наказателен съд и Апелативна специализирана прокуратура, на стойност 4 236 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на разход за авариен текущ ремонт на климатична инсталация в деловодствата на Апелативен специализиран наказателен съд, Специализиран наказателен съд и Апелативна специализирана прокуратура в сградата на Специализирания наказателен съд е целесъобразно. Стойността на разхода е определена на  4 236 лв. с ДДС, съгласно най-ниската оферта - на фирма “ТИГРА 98“. 
5.2. ИЗПРАЩА решението по т. 5 от настоящия протокол на комисия „Бюджет и финанси”, за  корекция на бюджета на  Специализиран наказателен съд.

6. ОТНОСНО: Писмо от председателя на Окръжен съд гр. Силистра с вх. № ВСС-4680/25.04.2018 г. с искане за отпускане на средства за наложителен текущ ремонт на настилки в сградата на стойност 10 586 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ОТЛАГА вземането на решение за отпускане на средства за наложителен текущ ремонт на настилки в сградата на Окръжен съд гр. Силистра на  стойност 10 586  лв. с ДДС.
6.2. УКАЗВА на председателя на Окръжен съд гр. Силистра да набави изискуемите документи с писмо № 91-00-070 от 14.05.2014 г. на Висшия съдебен съвет, касаещо указания относно документите, с които трябва да бъдат окомплектовани исканията за закупуване на офис оборудване, копирна техника и извършване на текущи ремонти. 

7. ОТНОСНО: Писмо от председателя на Административен съд гр. Силистра с вх. № ВСС-3523/28.03.2018 г. с искане за отпускане на средства за разкриване на Регистратура по ЗЗКИ включваща ремонт /3 280,00 лв. с ДДС/, метална каса с решетка /2 950 лв. с ДДС/ и шкаф ПДЧ /330 лв. с ДДС/, на обща стойност 6 560 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Извършването на разход  в сградата на Административен съд гр. Силистра за разкриване на Регистратура по  ЗЗКИ е целесъобразно. Стойността на разхода е определена на 6 560 лв. с ДДС, съгласно оферта на фирма „ДЕЛТА 2М” ЕООД. 
7.2. ИЗПРАЩА решението по т. 7 от настоящия протокол на комисия „Бюджет и финанси”, за  корекция на бюджета на  Административен съд гр. Силистра.

8. ОТНОСНО: Писмо от председателя на Районен съд гр. Карлово, с уведомление за сключени договори, във връзка с извършване на СМР, електромонтажни дейности и доставка на климатични системи, в част от имот представляващ втори етаж от ПГ „Братя Евлогий и Христо Георгиеви“, гр. Карлово.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Приема за сведение информация от административния ръководител на Районен съд гр. Карлово за сключени договори за СМР, електро-монтажни работи и доставка и монтаж на климатични системи на помещения предвидени за съдебни зали и канцеларии, находящи се на втори етаж от сграда на ПГ „Братя Евлогий и Христо Георгиеви“, гр. Карлово.

9. ОТНОСНО: Писмо от председателя на Районен съд гр. Варна с вх. № ВСС-7610/12.02.2018 г. относно отпускане на средства за аварийно проектиране и изграждане на пожароизвестителна инсталация в сградите, ползвани от Районен съд гр. Варна.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Изработването на  проект за Пожароизвестителна адресируема система за обекти, ползвани от Районен съд гр. Варна е неотложно и необходимо. Стойността на разхода е определен на 5 225,02 лв. с ДДС, съгласно икономически най – изгодната оферта. Средствата следва да се предвидят по параграф §10-00 „Текущ разходи“.
9.2. ИЗПРАЩА решението по т. 9 от настоящия протокол на комисия „Бюджет и финанси”, за корекция на бюджета на Районен съд гр. Варна.

10. ОТНОСНО: Писмо от и.ф. председателя на Районен съд гр. Горна Оряховица с вх. № ВСС – 3310/22.03.2018 г. във връзка с искане за осигуряване на средства за изпълнение на предписанията на Районна служба „Пожарна безопасност и защита на населението“ – гр. Горна Оряховица.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Закупуване на необходимите пожаротехнически средства за първоначално гасене на пожар /пожарогасители/ и самозатваряща се негорима врата, съгласно предписаните мероприятия в протокола от комплексната проверка на РС „ПБЗН“ Районен съд гр. Горна Оряховица е неотложно и необходимо. Стойността на разхода е определен на 1 112,40 лв. с ДДС, съгласно икономически най – изгодните оферти. Средствата следва да се предвидят по параграф §10-00 „Текущ разходи“.
10.2. ИЗПРАЩА решението по т. 10 от настоящия протокол на комисия „Бюджет и финанси”, за корекция на бюджета на Районен съд гр. Горна Оряховица

11. ОТНОСНО: Писмо от председателя на Районен съд гр. Малко Търново с вх. № ВСС-2661/07.03.2018 г. с искане за отпускане на средства за текущ ремонт на помещение за разкриване на Регистратура по ЗЗКИ в сградата на съда, на стойност 2 136 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ОТЛАГА вземането на решение по т. 11 от дневния ред за следващо заседание на Комисията.
11.2. ВЪЗЛАГА на отдел „Инвестиции и строителство” при постъпване на искания от органи на съдебна власт за отпускане на средства, свързани с ремонт на помещения за разкриване на регистратури по ЗЗКИ, същите да бъдат комплектовани със съответните предписания от компетентните органи.

12. ОТНОСНО: Писмо от председателя на Районен съд гр. Генерал Тошево с вх. № ВСС-7511/27.02.2018 г. с искане за отпускане на средства за основен ремонт – изготвяне на работен проект за въвеждане на мерки за енергийна ефективност на сградата на съдебната палата, на стойност 5 904,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. Извършването на разход за основен ремонт - изготвяне на работен проект за подобряване на енергийната  ефективност на сградата на Районен съд гр. Генерал Тошево с цел кандидатстване съда  за бенефициент по процедура за подбор на проектни предложения по приоритетна ос 2: “Подкрепа за енергийна ефективност в опорни центрове в периферните райони“ на оперативна програма „Региони в растеж“ 2014-2020 г. е целесъобразно. Стойността на разхода е определена на  5 904,00 лв. с ДДС, съгласно най-ниската оферта - на „АТЕЛИЕ ЕМИЛИЯ ДОБРЕВА“ ЕООД. 
12.2. ИЗПРАЩА решението по т. 12 от настоящия протокол на комисия „Бюджет и финанси” за  корекция на бюджета на  Районен съд гр. Генерал Тошево.

13. ОТНОСНО: Писмо от председателя на Районен съд гр. Брезник с вх. № ВСС-3149/19.03.2018 г. с искане за отпускане на средства за основен ремонт на външно стълбище и входна врата на стойност 9 978,25 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. Извършването на разход за основен ремонт на външно стълбище и входна врата на Районен съд гр. Брезник е необходимо. Стойността на разхода е определена на  9 980 лв. с ДДС съгласно оферта на фирма „П и П ГРУП 16“ ЕООД. 
13.2. ИЗПРАЩА решението по т. 13 от настоящия протокол на комисия „Бюджет и финанси”, за  корекция на бюджета на  Районен съд гр. Брезник

14. ОТНОСНО: Писмо от председателя на Районен съд гр. Трън с вх. № ВСС-2678/09.03.2018 г. с искане за отпускане на средства за подмяна на тръбната мрежа на отоплителната инсталация в сградата на съда, на стойност 35 962,13 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ОТЛАГА вземането на решение за подмяна на тръбната мрежа на отоплителната инсталация в сградата на Районен съд гр. Трън, до посещение на експерт от Дирекция „УССВ“ на място и изготвяне на доклад.
14.2. ПРЕДЛАГА на главния секретар на Висшия съдебен съвет да командирова инж. Надежда Стоянова - главен експерт  в отдел „Инвестиции и строителство“, за оглед и доклад.

15. ОТНОСНО: Писмо от председателя на Районен съд гр. Самоков с вх. № ВСС-4300/16.04.2018 г. с искане за отпускане на средства за авариен ремонт на канализацията на сградата, на стойност 870,78 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. Извършването на разход за авариен ремонт на канализацията на сградата на Районен съд гр. Самоков е спешно наложително. Стойността на разхода е определена на  871 лв. с ДДС съгласно оферта на фирма „ЛОБУТОВ МЛ“ ЕООД. 
15.2. ИЗПРАЩА решението по т. 15 от настоящия протокол на комисия „Бюджет и финанси”, за  корекция на бюджета на  Районен съд гр. Самоков.

16. ОТНОСНО: Писмо от председателя на Районен съд гр. Свиленград с вх. № ВСС-870/24.01.2018 г. с искане за отпускане на средства за неотложен ремонт – демонтаж /нарязване и предаване на вторични суровини/ на негоден и неизползван ел. котел с цел освобождаване на помещението и последващ ремонт на канализация на стойност 8 955,54 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. Извършването на разход за неотложен ремонт - демонтаж /нарязване и предаване на вторични суровини/ на негоден и неизползван ел. котел с цел освобождаване на помещението и последващ ремонт на канализация на сградата на Районен съд гр. Свиленград е наложително. Стойността на разхода е определена на  8 996 лв. с ДДС, съгласно оферта на фирма „ПРОМИШЛЕНА ЕНЕРГЕТИКА“ ЕООД. 
16.2. ИЗПРАЩА решението по т. 16 от настоящия протокол на комисия „Бюджет и финанси”, за  корекция на бюджета на  Районен съд гр. Свиленград.

-	ІІ. Управление на собствеността

17. ОТНОСНО: Писмо от Главния прокурор на Република България с вх. № ВСС-4840/30.04.2018 г. във връзка с осигуряване на административна сграда на Районна прокуратура гр. Монтана.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. Приема за сведение информацията за фактическата обстановка в сградният фонд , ползван от Районна прокуратура гр. Монтана.
17.2. ВЪЗЛАГА на г-н Огнян Дамянов – член на Висшия съдебен съвет и Владимир Димитров – и.д. началник отдел „Управление на собствеността“, да проучат на място ситуацията и предложат варианти за решение.

18. ОТНОСНО: Писмо от председателя на Районен съд гр. Балчик с вх. № ВСС-4471/30.04.2018 г. по повод уведомление на наемодателя за закупуване на сградата в гр. Балчик, наета за нуждите на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. КАНИ г-н Васил Григоров  -  управител на ЕТ „Васил Григоров“ гр.Балчик на следващо заседание на Комисия „Управление на собствеността“, за обсъждане възможностите за съхраняване на същестуващото положение. 
18.2. ВЪЗЛАГА на отдел „Управление на собствеността” да уточни характера на собствеността на имота, находящ се в гр. Балчик, ул. „Варненска” № 1, с идентификационен № 02508.76.27, както и възможностите за извършване на замяната му със сградата, находяща се в гр. Балчик, ул. „Стара планина” № 2.

19. ОТНОСНО: Писма от министъра на правосъдието с вх. № ВСС-234/26.04.2018 г. и ВСС-1350/25.04.2018 г., касаещи имоти на съдебната власт в гр. Петрич.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. ВЪЗЛАГА на Владимир Димитров – и.д. началник отдел „Управление на собствеността“, да проведе срещи с кмета на Петрич за изясняване нуждите на общината от ползване на имота на ул. “Асен Златаров“ № 14 и с председателя на Районен съд гр. Петрич относно причините за неизпълнение на решение по т. 11 от Протокол № 8/07.03.2018 г. на Комисия „Управление на собствеността“.

20. ОТНОСНО: Писмо от областния управител на област Бургас с вх. № ВСС-16901/11.04.2018 г. във връзка с помещение, представляващо парокотелно на сграда „Съдебни органи гр. Бургас”, находящо се на ул. „Васил Левски”, гр. Бургас.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	20.1. ВЪЗЛАГА на председателя на Окръжен съд гр. Бургас да организира фактическото предаване на парокотелното на сграда „Съдебни органи - гр. Бургас“ находящо се на ул. „Васил Левски“, гр. Бургас, УПИ I, кв. 125, на Областна администрация - Бургас. Оригинален екземпляр на приемо-предавателния протокол да се изпрати в Администрацията на ВСС - за дирекция „Управление на собствеността на съдебната власт“.
	20.2. ИЗПРАЩА решението по т. 20 от настоящия протокол на председателя на Окръжен съд гр. Бургас.

21. ОТНОСНО: Доклад от инж. Лидия Кирилова – главен експерт в дирекция „Управление на собствеността на съдебната власт” относно изграждане на синя стая по проект „Укрепване на правния и институционалния капацитет на съдебната система в сферата на правосъдието за деца”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	21.1. ПРИЕМА за сведение доклада от Лидия Кирилова - главен експерт в дирекция „Управление на собствеността на съдебната власт“.

	21.2. ПРЕДЛАГА НА ПЛЕНУМА НА ВИСШИЯ СЪДЕБЕН СЪВЕТ ДА ВЗЕМЕ СЛЕДНОТО РЕШЕНИЕ:
На основание чл. 15, ал. 4 от Закона за държавната собственост, чл. 7, an. 1 и ал, 5, чл. 8 от Правилника за прилагане на Закона за държавната собственост, във връзка с чл. 10, ал. 2, т. 1 от Правилника за организация на дейността на Висшия съдебен съвет и неговата администрация, както и писмо грег.№ВСС-4507/19.04.2018г. на административния ръководител - председател на Окръжен съд гр. Търговище
УПЪЛНОМОЩАВА представляващия Висшия съдебен съвет /ВСС/ да отправи мотивирано искане до министъра на регионалното развитие и благоустройството за предоставяне безвъзмездно за управление на ВСС на част от недвижим имот - публична държавна собственост, представляваща самостоятелен обект в сграда с идентификатор 73626.507.229,18.10 и площ 27,19 кв.м., находяща се в гр. Търговище, заедно със съответните идеални части от общите части на сградата, разположен на първи етаж от административна четириетажна сграда, подробно описана в Акт за публична държавна собственост №4289/29.12.2008г., по реда на чл. 17, ал. 1 и чл.15, ал. 2, изр. първо от Закона за държавната собственост.

	21.3. ВНАСЯ предложението като редовна точка в следващо редовно заседание на Пленума на Висшия съдебен съвет.

22. ОТНОСНО: Писмо от председателя на Административен съд гр. Ямбол с вх. № ВСС-4121/11.04.2018 г. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

На основание чл. 8, ал. 1 от Закона за общинската собственост, във връзка с писмо рег. № ВСС-4121/11.04.2018 г. от административния ръководител - председател на Административен съд гр. Ямбол
22.1. ПРЕДЛАГА НА ПЛЕНУМА НА ВИСШИЯ СЪДЕБЕН СЪВЕТ ДА ВЗЕМЕ СЛЕДНОТО РЕШЕНИЕ:
УПЪЛНОМОЩАВА представляващия Висшия съдебен съвет /ВСС/ да отправи искане към Общински съвет гр. Ямбол за учредяване на безвъзмездно право на управление на ВСС върху недвижим имот — частна общинска собственост, представляващ сграда, находяща се в гр. Ямбол, ул. „Александър Стамболийски“ № 4, за нуждите на Административен съд гр. Ямбол, за срок от 10 /десет/ години.
22.2. ВНАСЯ предложението като редовна точка в следващо редовно заседание на Пленума на Висшия съдебен съвет.

23. ОТНОСНО: Недвижим имот, находящ се в гр. Варна, р-н „Аспарухово”, кв. „Галата”, местност „Черноморец”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

		23.1. ОТЛАГА разглеждането на т. 23 от настоящия дневен ред за следващото заседание на Комисията.

24. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно неосъществено приемане на ап. № 12, в гр. София, ул. „Балканджи Йово” № 26 от Маргарита Борисова – съдебен призовкар в СГС и бивш наемател, съгласно договор за наем № 93-00-73/02.02.2016 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	24.1. ПРИЕМА доклада за неизвършеното приемане на ведомствено жилище, представляващо апартамент № 12, в гр. София, ул. „Балканджи Йово“ № 26, вх. А, ет. 4, от Маргарита Димитрова Борисова - съдебен призовкар в СГС, бивш наемател съгласно договор за отдаване под наем на недвижим имот № 93-00-73/02.02.2016 г., за сведение.
	24.2. ОДОБРЯВА вариант 1 от доклада, а именно: Във връзка с прекратения договор за наем № 93-00-73/02.02.2016 г. на имот - държавна собственост, да се определи нова дата за приемане на жилището от представители на ВСС и уведоми наемателката, че следва да освободи апартамента. В противен случай ще бъдат предприети действия по изземване на имота, съгласно чл. 80 от Закона за държавната собственост . Да бъдат предприети необходимите действия в изпълнение решение на Пленума на ВСС по протокол № 8/15.03.2018 г., т. 4.3. - по събиране на неизплатените задължения по договора.
	24.3. HE ОДОБРЯВА вариант 2 от доклада, а именно: Предвид, че сумата от 6 000 лв. е внесена на 13.04.2018 г. след изтичане на срока на предизвестието - 10.04.2018 г. и договорът за наем № 93-00-73/ 02.02.2016 г. се счита за прекратен, наемателката би могла да ползва жилището в хипотезата на чл. 236, изр. 2-ро от Закона за задълженията и договорите до провеждане на заседание на жилищна комисия, в съответствие с Правилата за отдаване под наем на недвижими имоти - частна държавна собственост, предоставени в управление на ВСС за жилищни нужди, приети с решение по т. 56 от протокол № 12/26.04.2018 г. на ПВСС.

25. ОТНОСНО: Изменение на решение по т. 36 от протокол № 9/09.03.2017 г. на Пленума на ВСС, за възлагане правото на стопанисване на съдебните сгради от административните ръководители на органите на съдебната власт в Апелативен район – Пловдив, раздел І. Област Пловдив, т. 4 и т. 5, с което е възложено на административния ръководител – председател на Военен съд - гр. Пловдив стопанисването на недвижим имот, намиращ се в гр. Пловдив, ул. „Г. М. Димитров“ № 28, ет. 1 и на административния ръководител на Военно-окръжна прокуратура - гр. Пловдив стопанисването на недвижим имот, намиращ се в гр. Пловдив, ул. „Г. М. Димитров“ № 28, ет. 2

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Във връзка с писмо per. № ВСС-3432/26.03.2018 г. от административния ръководител на Военен съд - Пловдив и в съответствие с приетите принципи за възлагане правото на стопанисване на съдебните сгради от административните ръководители на съдебната власт, предложение първо „в съдебните палати и/или в сгради, ползвани съвместно от няколко съдилища и прокуратури, правото на стопанисване да се възложи на административния ръководител на съответния съд от най-висока инстанция“ от протокол № 39/ 27.10.2016 г., т. 38, допълнено с решение по протокол № 6/16.02.2017 г., т. 21 на ПВСС,
25.1. ПРЕДЛАГА на Пленума на Висшия съдебен съвет да вземе следното решение:

1. ОТМЕНЯ решението си по т. 5, в раздел I, Област Пловдив от протокол № 9/09.03.2017 г., т. 36, за възлагане стопанисването на предоставените за управление на Пленума на Висшия съдебен съвет, недвижими имоти - публична/частна държавна собственост в Апелативен район - Пловдив.
2. ИЗМЕНЯ и ДОПЪЛВА решението си по т. 4, в раздел I. Област Пловдив, от протокол № 9/09.03.2017 г., т. 36, за възлагане стопанисването на предоставените за управление на Пленума на Висшия съдебен съвет, недвижими имоти - публична/частна държавна собственост в Апелативен район ~ Пловдив, по следния начин:

„І. Област Пловдив:
1.	На административния ръководител - председател на Военен съд - гр. Пловдив недвижимия имот, намиращ се в гр. Пловдив, ул. ,Г. М. Димитров“ № 28, представляващ ет. 1, с ид. № 56784.522.225.1.1 и ет. 2, с ид. № 56784.522.225.1.2.“
	25.2. ВНАСЯ предложението като редовна точка в следващо редовно заседание на Пленума на Висшия съдебен съвет.
26. ОТНОСНО: Доклад от Надежда Петрова – старши експерт – икономист в дирекция „Управление на собствеността на съдебната власт” във връзка с предприети действия за коригиране на декларираните данни по ЗМДТ пред Община Поморие за поземлен имот с идентификатор 57491.501.260, отреден за строителство на Съдебна палата в гр. Поморие.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	26.1. ПРИЕМА ЗА СВЕДЕНИЕ изготвеният доклад относно предприетите действия по коригиране на декларираните данни по ЗМДТ пред Община Поморие за поземлен имот с идентификатор 57491.501.260, отреден за строителство на Съдебна палата в гр. Поморие.
	26.2. ВЪЗЛАГА на дирекция „Управление на собствеността на съдебната власт“ да подготви писмо до Община Поморие с искане за възстановяване на надвнесената сума - такса битови отпадъци в размер на 44,36 лв., неправилно начисления данък за 2017 г.

27. ОТНОСНО: Доклад от Надежда Петрова – старши експерт – икономист в дирекция „Управление на собствеността на съдебната власт” във връзка с постъпило уточнение на заявление за достъп до обществена информация с вх. № ВСС-2598/11.04.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

27.1. ОДОБРЯВА изготвения доклад – отговор по постъпило уточнение на заявление за достъп до обществена информация от „Антикорупционен фонд”, с което се иска да се направи уточнение, дали ВСС е разгледал алтернативни варианти на решението да сключи договор за наем за сградата на адрес: град София, ул. „Съборна” № 7, в която са настанени институции на органите на съдебната власт.
27.2. ИЗПРАЩА на дирекция „Правна” доклад – отговор по постъпило уточнение на заявление за достъп до обществена информация от „Антикорупционен фонд”, с което се иска да се направи уточнение, дали ВСС е разгледал алтернативни варианти на решението да сключи договор за наем за сградата на адрес: град София, ул. „Съборна” № 7, в която са настанени институции на органите на съдебната власт.

28. ОТНОСНО: Проект на Стратегия за подобряване на енергийната ефективност и намаляване на разходите за енергия на Висш съдебен съвет и съдебната система.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

28.1. ПРИЕМА за сведение проекта на Стратегия за подобряване на енергийната ефективност и намаляване на разходите за енергия на Висш съдебен съвет и съдебната система.

29. ОТНОСНО: Извлечение от решение на Комисия по правни и институционални въпроси към Пленума на Висшия съдебен съвет, взето по протокол № 11/16.04.2018 г., т. 8.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

29.1. 	ОТЛАГА разглеждането на т. 29 от настоящия дневен ред за следващото заседание на Комисията.

30. ОТНОСНО: Доклад от Елисавета Илиева – началник отдел „Счетоводство и методология”, той и главен счетоводител на ВСС относно Гаранция на договор № 93-00-153/31.03.2018 г. с „НСК София” ЕООД.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

30.1. ПРИЕМА  доклада на Елисавета Илиева – началник отдел „Счетоводство и методология”, той и главен счетоводител на ВСС относно Гаранция на договор № 93-00-153/31.03.2018 г. с „НСК София” ЕООД.
30.2. ВЪЗЛАГА на дирекция „Управление на собствеността на съдебната власт” да проведе разговор с представител на „НСК София” ЕООД, за доброволно изплащане на дължимите суми, като при отказ от негова страна преписката да се изпрати на дирекция „Правна”, АВСС, за предприемане на съответните действия.

Допълнителни точки, включени за разглеждане
в заседание на Комисия „Управление на собствеността”

31. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно предаване на недвижим имот – частна държавна собственост, представляващ четвърти етаж от административна сграда в гр. Своге, Софийска област, ул. „Цар Симеон” № 11. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

		31.1. ПРИЕМА направените предложения за определяне на представители от ВСС и Районна прокуратура гр. Своге, за участие в предаване на недвижим имот - частна държавна собственост, представляващ четвърти етаж от административна сграда в гр. Своге, Софийска област, ул. „Цар Симеон“ № 11.
		31.2. ОПРЕДЕЛЯ Анжела Цветанова - ст. експерт-юрист в отдел „Управление на собствеността”, дирекция УССВ, АВСС, да вземе участие във фактическото предаване на недвижимия имот - частна държавна собственост, представляващ четвърти етаж от административна сграда, намираща се в гр. Своге, Софийска област, ул. „Цар Симеон“ № 11, съвместно с представители на Районна прокуратурата - Своге.
		31.3. ИЗПРАЩА настоящото решение на главния секретар на ВСС за издаване на заповед.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								           ЕВГЕНИ ДИКОВ